
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Σύσταση Κοινοτικής Επιχείρησης Ραδιοφωνίας Κάτω Κορακιάνας 


Κέρκυρας. 1 

Καθορισμός παράβολου για αιτούμενες παραπομπές υποθέσεων 
αγορανομικών δειγμάτων για γνωμάτευση από το Ανώτατο Χη¬ 
μικό Συμβούλιο . 2 

Καθορισμός παράβολου για τις κατ’ έφεση εξετάσεις δειγμάτων τρο¬ 
φίμων κ.λ.π.». 3 

Τροποποίηση της απόφασης Σύστασης - Συγκρότησης Υπηρεσια¬ 
κού Συμβουλίου της Επιτροπής Δημοσίων Κήπων και Δενδρο- 
στοιχιών. 4 


Τροποποίηση της απόφασης Σύστασης - Συγκρότησης κοινού Υπη¬ 
ρεσιακού Συμβουλίου στο Ινστιτούτο Γεωπονικών Επιστημών 
και στο Κεντρικό Ταμείο Γεωργίας Κτηνοτροφίας και Δασών 5 
Επανακαθορισμός συγκρότησης Διοικητικών Συμβουλίων Νοση¬ 


λευτικών Ιδρυμάτων Ν.Δ. 2592/1953 . 6 

Κήρυξη ως αρχ/κού χώρου Κρεμαστής Κοιλάδας Κοζάνης .... 7 
Συμπλήρωση κηρύξεως του λόφου Παλαμάρι Σκύρου ως αρχ/κού 

Χώρου. 8 

Κήρυξη ως αρχαιολογικού χώρου Μουρτερής Κύμης. 9 

Κήρυξη της θέσης «Κάστρο» Μαυροπηγής Κοζάνης ως αρχ/κού 
χώρου..10 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ- 29809 (1) 

Σύσταση Κοινοτικής Επιχείρησης Ραδιοφωνίας Κάτω Κορακιάνας 
Κέρκυρας. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις της παρ. 3 του άρθρου 260 του Π.Δ/τος 323/89 
Δημοτικός και Κοινοτικός Κώδικας. 

2. Την απόφαση του Υπουργού Εσωτερικών με αριθ. 25027/ 
9.4.1984 που δημοσιεύτηκε στο 244/19.4.84 ΦΕΚ τ. Β'. 

3. Την απόφαση του Κοινοτικού Συμβουλίου Κάτω Κορακιάνας του 
Νομού Κέρκυρας με αριθ. 187/88. 

4. Τις διατάξεις των άρθρων 1 και 3 παρ. 1 και 2 του Π.Δ. 25/88 
(ΦΕΚ 10Α), αποφασίζουμε: 

1. Συνιστάται στην Κοινότητα Κ. Κορακιάνας του Νομού Κέρκυρας 
«Επιχείρηση με την επωνυμία «ΚΟΙΝΟΤΙΚΗ ΕΠΙΧΕΙΡΗΣΗ ΠΛΗ¬ 
ΡΟΦΟΡΗΣΗΣ ΚΑΤΩ ΚΟΡΑΚΙΑΝΑΣ ΚΕΡΚΥΡΑΣ «ΚΕΠΚΚ» ως 
ίδιο νομικό πρόσωπο ιδιωτικού δικαίου το οποίο διέπεται από τις διατά¬ 
ξεις των άρθρων 260 έως 267, 270, 274 και 287 του Π.Δ/τος 
323/89 (Δημοτικός και Κοινοτικός Κώδικας) και του Π.Δ. 25/88. 

2. Σκοπός της Επιχείρησης είναι: 

Η ίδρυση, εγκατάσταση και λειτουργία ραδιοφωνικού σταθμού. 


3. Η Επιχείρηση διοικείται από επταμελές (7) Διοικητικό Συμβού¬ 
λιο, που τα μέλη του ορίζονται μαζί με αναπληρωτές από το Κοινοτικό 
Συμβούλιο για διετή θητεία σύμφωνα με τις διατάξεις της απρ. 2γ του 
άρθρου 3 του Π.Δ.25/88. 

4. Η διάρκεια της Επιχείρησης είναι πενήντα (50) χρόνια από τη δη¬ 
μοσίευση της απόφασης αυτής στην Εφημερίδα της Κυβερνήσεως. 

5. 'Εδρα της Επιχείρησης είναι η Κοινότητα Κάτω Κορακιάνας του 
Νομού Κέρκυρας. 

6. Το κεφάλαιο που διαθέτει η Κοινότητα στην επιχείρηση είναι χρη¬ 
ματικό ποσό 3.000.000 δρχ. 

7. Πόροι της Επιχείρησης είναι τα έσοδα από τις διαφημίσεις και γε¬ 
νικά από την άσκηση της δραστηριότητας της, οι πρόσοδοι από την πε¬ 
ριουσία της, δάνεια, κληρονομιές, εισφορές, δωρεές και λοιπές επιχορη¬ 
γήσεις. 

8. Η επιχείρηση διαλύεται: 

α) Με απόφαση του Κοινοτικού Συμβουλίου, με την απόλυτη πλειο- 
ψηφία των μελών του και απόφαση του Υπουργού Εσωτερικών, 
β) Όταν λήξει χωρίς να παραταθεί η διάρκεια της Επιχείρησης και 
γ) Σε περίπτωση πτώχευσης της Επιχείρησης. 

Τη διάλυση της Επιχείρησης ακολουθεί η εκκθάριση. 

Εκτός από την περίπτωση της πτώχευσης, η εκκαθάριση γίνεται από 
εκκαθαριστές που ορίζονται από το Κοινοτικό Συμβούλιο. 

Στην εκκαθάριση διεκπεραιώνοντάι οι εκκρεμείς υποθέσεις, εισπράτ- 
τονται οι απαιτήσεις ρευστοποιείται η περιουσία και πληρώνονται τα 
χρέη της Επιχείρησης. 

Το υπόλοιπο περιέρχεται στην Κοινότητα Κάτω Κορακιάνας. 

10. Η συγκρότηση η λειτουργία και οι αρμοδιότητες των οργάνων 
διοίκησης, η οργάνωση, η λειτουργία, διαχείριση και εποπτεία της Επι¬ 
χείρησης, διέπονται από τις σχετικές με τις δημοτικές και κοινοτικές 
επιχειρήσεις διατάξεις του Π.Δ/τος 323 Δ.Κ.Κ. την με αριθμό 25027/ 
9.4.84 απόφαση του Υπουργού Εσωτερικών, που δημοσιεύθηκε στο 
ΦΕΚ 244/19.4.84 τ. Β' και τις διατάξεις του Π.Δ.25/88 (ΦΕΚ 
10Α). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Ιουλίου 1990 

Ο ΥΠΟΥΡΓΟΣ 

Σ. ΚΟΥΒΕΛΑΣ 
-♦- 

Αριθ. 3013337/3051/0078 . (2) 

Καθορισμός παράβολου για αιτούμενες παραπομπές υποθέσεων αγορα¬ 
νομικών δειγμάτων για γνωμάτευση από το Ανώτατο Χημικό Συμ¬ 
βούλιο. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΟΥ 

Έχοντας υπόψη τις διατάξεις: 

1. Του άρθρου 28 του Ν.Δ. 136/46 «περί Αγορανομικού Κώδικος» 
όπως τροποποιήθηκε και συμπληρώθηκε από το άρθρο 1 του Ν.Δ. 
2606/1953. 

2. Του άρθρου 19 του Κώδικα Τροφίμων, ποτών και αντικειμένων 
κοινής χρήσεως (αποφ. αριθ. 3000/70 του Α.Χ.Σ.). 

3, Του άρθρου 31 του Ν.1473/1984 «περί μεταρρυθμίσεων στην 
άμεση και έμμεση φορολογία και άλλες διατάξεις», αποφασίζουμε: 

Καθορίζουμε παράβολο υπέρ του Γενικού Χημείου του Κράτους, 
κατά την παραπομπή υποθέσεων αγορανομικών δειγμάτων για γνωμά¬ 
τευση από το Ανώτατο Χημικό Συμβούλιο ύστερα από αίτηση του ενδια¬ 
φερομένου και μετά την κατ’ έφεση εξέταση σε δραχμές δέκα χιλιάδες 
( 10 . 000 ). 

Το ανωτέρω παράβολο επιστρέφεται στο δικαιούχο μόνο στην περί¬ 
πτωση που το δείγμα κριθεί κανονικό. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 3 Αυγούστου 1990 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΕΜΠΟΡΙΟΥ 

ΙΩΑΝ. ΠΑΛΑΙΟΚΡΑΣΣΑΣ ΑΘΑΝ. ΞΑΡΧΑΣ 

—-♦- 

Αριθ. 3013338/3052/0078 (3) 

Καθορισμός παράβολου για τις κατ’ έφεση εξετάσεις δειγμάτων τροφί¬ 
μων κ.λπ.». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΟΥ 

Έχοντας υπόψη: 

1. Τις διατάξεις: α) του άρθρου 1 του Ν.Δ. 2606/1953 «περί τροπο- 
ποιήσεως και συμπληρώσεως του Ν.Δ. 136/46 «περί Αγορανομικού 
Κώδικος» άρθρο 28 και β) του άρθρου 31 του Ν. 1473/1984 περί με¬ 
ταρρυθμίσεων στην άμεση και έμμεση φορολογία και άλλες διατάξεις». 

2. Την υπ’ αριθ. 22668/5509/15.11.1985 απόφαση των Υπουρ¬ 
γών Οικονομικών και Εμπορίου «περί καθορισμού παράβολου επί κατ’ 
έφεση εξετάσεως δειγμάτων τροφίμων κ.λ.π.», αποφασίζουμε: 

Ανακαθορίζουμε το παράβολο για την κατ’ έφεση εξέταση δειγμάτων 
τροφίμων κ.λ.π., από το Γενικό Χημείο του Κράτους σε δραχμές επτά 
χιλιάδες (7.000). Το ανωτέρω παράβολο επιστρέφεται στον δικαιούχο 
μόνο στην περίπτωση που το δείγμα κριθεί κανονικό.. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 3 Αυγούστου 1990 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΕΜΠΟΡΙΟΥ 

ΙΩΑΝ. ΠΑΛΑΙΟΚΡΑΣΣΑΣ ΑΘΑΝ. ΞΑΡΧΑΣ 

-+-- 

Αριθ. 29389 (4) 

Τροποποίηση της απόφασης Σύστασης - Συγκρότησης Υπηρεσιακού 
Συμβουλίου της Επιτροπής Δημοσίων Κήπων και Δενδροστοι- 
χιών. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

α) Τις διατάξεις της παρ. Β1 του άρθρου 40 του Ν.1884/1990 
(ΦΕΚ 81/Α/1990), με τις οποίες αντικαθίστανται οι διατάξεις της 
παρ. 1 του άρθρου 14 του Ν.1586/1986 (ΦΕΚ 37/Α/86). 

β) Τις διατάξεις του άρθρου 8 του Π.Δ. 611/1977 «Υπαλληλικού 
Κώδικα» (ΦΕΚ 198/Α/77). 

γ) Τις διατάξεις του Π.Δ. 402/1988 «Οργανισμός Υπουργείου Γε¬ 
ωργίας, όπως συμπληρώθηκε και τροποποιήθηκε μεταγενέστερα και 
δ) Την αριθ. 3671/1.8.1988 απόφασή μας «Σύσταση - Συγκρό¬ 
τηση Υπηρεσιακού Συμβουλίου της Επιτροπής Δημοσίων Κήπων και 
Δενδροστοιχιών» (ΦΕΚ 595/Β/88), αποφασίζουμε: 

1. Τροποποιούμε την παράγραφο 2 της αριθ. 36371/1.8.1988 
απόφασής μας «Σύσταση - Συγκρότηση Υπηρεσιακού Συμβουλίου της 
Επιτροπής Δημοσίων Κήπων και Δενδροστοιχιών» μόνον όσον αφορά 
την συγκρότησησή του, με την απόφαση αυτή στην Επιτροπή Δημοσίων 
Κήπων και Δενδροστοιχιών. συσταθέντος Υπηρεσιακού Συμβουλίου και 
ορίζουμε ότι το Συμβούλιο αυτό συγκροτείται ως εξής: 

α) Από έναν αντιπρόεδρο Σύμβουλο ή Πρόεδρο του Συμβουλίου της 
Επικράτειας ή Αντιπρόεδρο του Αρείου Πάγου ή Αρεοπαγίτη Αντιπρόε¬ 
δρο, Σύμβουλο ή Πάρεδρο του Ελεγκτικού Συνεδρίου ή έναν Πρόεδρο 
Εφετών ή Εφέτη των Πολιτικών ή Διοικητικών δικαστηρίων ή έναν 
Σύμβουλο ή Πάρεδρο του Νομικού Συμβουλίου του Κράτους, ως Πρόε¬ 


δρο, που ορίζεται με τον αναπληρωτή του, κατά τη διαδικασία της πα¬ 
ραγράφου Βία του άρθρου 40 Ν. 1884/1990. 

β) Από ένα (1) μόνιμο υπάλληλο της Επιτροπής Δημοσίων Κήπων 
και Δενδροστοιχιών, με βαθμό Α'. 

γ) Από ένα (1) μόνιμο υπάλληλο, με βαθμό Α του Υπουργείου Γεωρ¬ 
γίας ή άλλου νομικού Προσώπου δημοσίου δικαίου αρμοδιότητας 
Υπουργείου Γεωργίας. Τα τακτικά αυτά μέλη της ως άνω β και γ περί¬ 
πτωσης της παραγράφου αυτής με τους αναπληρωτές τους ορίζονται 
κατά τη διαδικασία της παρ. 3 του άρθρου 14 Ν.1586/1986, όπως 
τροποποιήθηκε με τη διάταξη της παραγράφου Β2 του άρθρου 40 
Ν.1884/1990. 

δ) Από δύο (2) αιρετούς εκπροσώπους των μονίμων υπαλλήλων της 
Επιτροπής Δημοσίων Κήπων και Δενδροστοιχιών, με ισάριθμους ανα¬ 
πληρωτές, που εκλέγονται κατά τη διαδικασία της παρ. Β1 περίπτωση 
γ' του άρθρο» 40 του Ν. 1884/90. 

Όταν το υπηρεσιακό Συμβούλιο κρίνει θέματα προσωπικού με σχέση 
εργασίας ιδιωτικού δικαίου, αντί των δυο (2) αιρετών εκπροσώπων των 
μονίμων υπαλλήλων της, μετέχουν δύο αιρετοί εκπρόσωποι του προσω¬ 
πικού με σύμβαση εργασίας ιδιωτικού δικαίου αορίστου χρόνου που 
εκλέγονται σύμφωνα με τις διατάξεις της περ. γ' της παρ. 1 του άρθρου 
14 του Ν.1586/1986 κατά την πρώτη εφαρμογή της διάταξης αυτής, 
ισχύουν αναλόγως οι διατάξεις της παρ. 10 του άρθρου 14 του 
Ν.1586/1986. 

2. Η παράγραφος 4 της αριθ. 36371/1.8.1988 απόφασής μας κα- 
ταργείται. 

3. Η θητεία των μελών του παραπάνω Υπηρεσιακού Συμβουλίου λή¬ 
γει την 31.12.1992, πλην των εκπροσώπων των υπαλλήλων που λή¬ 
γει όπως προβλέπεται από τις κείμενες διατάξεις. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Αυγούστου 1990 
Ο ΥΠΟΥΡΓΟΣ 

ΜΙΧ. ΠΑΠΑΚΩΝΣΤΑΝΤΙΝΟΥ 
- 4 - 

Αριθ. 29390 (5) 

Τροποποίηση της απόφασης Σύστασης - Συγκρότησης κοινού Υπηρε¬ 
σιακού Συμβουλίου στο Ινστιτούτο Γεωπονικών Επιστημών και στο 
Κεντρικό Ταμείο Γεωργίας Κτηνοτροφίας και Δασών. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

α) Τις διατάξεις της παρ. Β1 του άρθρου 40 του Ν.1884/1990 
(ΦΕΚ 81/Α/1990), με τις οποίες αντικαθίστανται οι διατάξεις της 
παρ. 1 του άρθρου 14 του Ν.1586/1986 (ΦΕΚ 37/Α/86). 

β) Τις διατάξεις του άρθρου 8 του Π.Δ. 611/1977 «Υπαλληλικός 
Κώδικας» (ΦΕΚ 198/Α/77). 

γ) Τις διατάξεις του Π.Δ. 402/1988 «Οργανισμός Υπουργείου Γε¬ 
ωργίας», όπως συμπληρώθηκεκαι τροποποιήθηκε μεταγενέστερα και 
δ) Την αριθ. 50380/25.11.1988 απόφασή μας «Σύσταση — Συ¬ 
γκρότηση κοινού Υπηρεσιακού Συμβουλίου στο Ινστιτούτο Γεωπονικών 
Επιστημών κσι στο Κεντρικό Ταμείο Γεωργίας Κτηνοτροφίας και Δα¬ 
σών» (ΦΕΚ 862/Β/88), αποφασίζουμε: . 

1. Τροποποιούμε την παράγραφο 2 της αριθ. 50380/25.11.1988 
απόφασής μας «Σύσταση - Συγκρότηση κοινού Υπηρεσιακού Συμβου¬ 
λίου στο Ινστιτούτο Γεωπονικών Επιστημών κσι στο Κεντρικό Ταμείο 
Γεωργίας Κτηνοτροφίας και Δασών», μόνον όσον αφορά την συγκρό¬ 
τησή του, με την απόφαση αυτή στο Ισνστιτούτο Γεωπονικών Επιστη¬ 
μών και στο Κεντρικό Ταμείο Γεωργίας, Κτηνοτροφίας και Δασών συ¬ 
σταθέντος κοινού Υπηρεσιακού Συμβουλίου και ορίζουμε ότι το Συμβού¬ 
λιο αυτό συγκροτείται ως εξής: 

α) Από έναν αντιπρόεδρο Σύμβουλο ή Πρόεδρο του Συμβουλίου της 
Επικράτειας ή Αντιπρόεδρο του Αρείου Πάγου ή Αρεοπαγίτη Αντιπρόε¬ 
δρο, Σύμβουλο ή Πάρεδρο του Ελεγκτικού Συνεδρίου ή έναν Πρόεδρο 
Εφετών ή Εφέτη των Πολιτικών ή Διοικητικών δικαστηρίων ή έναν 
Σύμβουλο ή Πάρεδρο του Νομικού Συμβουλίου του Κράτους, ως Πρόε¬ 
δρο, που ορίζεται με τον αναπληρωτή του, κατά τη διαδικασία της πα¬ 
ραγράφου Βία του άρθρου 40 Ν. 1884/1990. 

β) Από ένα (1) μόνιμο υπάλληλο του Ινστιτούτου Γεωπονικών Επι¬ 
στημών, με βαθμό Α'. 

γ) Από ένα (1) μόνιμο υπάλληλο, με βαθμό Α' του 'ζπουργείου Γεωρ¬ 
γίας ή άλλου νομικού Προσώπου δημοσίου δικαίου αρμοδιότητας 
Υπουργείου Γεωργίας. Τα τακτικά αυτά μέλη της ως άνω β’ και γ’ πε¬ 
ρίπτωσης της παραγράφου αυτής με τους αναπληρωτές τους ορίζονται 

κατά τη διαδικασία της παρ. 3 του άρθρου 14 Ν.1586/1986, όπως 
τροποποιήθηκε με τη διάταξη της παραγράφου Β2 του άρθρου 40 
Ν.1884/1990. '-' 

δ) Από δυο (2) αιρετούς εκπροσώπους των μονίμων υπαλλήλων του 
Ινστιτούτου Γεωπονικών Επιστημών, με ισάριθμους αναπληρωτές, που 
εκλέγονται κατά τη διαδικασία της παρ. Β1 περίπτωση γ' του άρθρου 
40 του Ν. 1884/90. 

Όταν το υπηρεσιακό Συμβούλιο κρίνει θέματα προσωπικού με σχέση 
εργασίας ιδιωτικού δικαίου, αντί των δυο (2) αιρετών εκπροσώπων των 
μονίμων υπαλλήλων της, μετέχουν δύο αιρετοί εκπρόσωποι του προσω¬ 
πικού με σύμβαση εργασίας ιδιωτικού δικαίου αορίστου χρόνου που 
εκλέγονται σύμφωνα με τις διατάξεις της περ. γ’ της παρ. 1 του άρθρου 
14 του Ν.1586/1986 κατά την πρώτη εφαρμογή της διάταξης αυτής, 
ισχύουν αναλόγως οι διατάξεις της παρ. 10 του άρθρου 14 του 
Ν.1586/1986. 

| 2. Η παράγραφος 4 της αριθ. 50380/25.11.1988 απόφασής μας 
καταργείται. 

3. Η θητεία των μελών του παραπάνω Υπηρεσιακού Συμβουλίου λή¬ 
γει την 31.12.1992, πλην των εκπροσώπων των υπαλλήλων που λή¬ 
γει όπως προβλέπεται από τις κείμενες διατάξεις. 

Η απόφαση αυτή να δημασιευθεί στην Εφημερίδα της Κυβερνήσεως. 

Αθήνα, 8 Αυγούστου 1990 

Ο ΥΠΟΥΡΓΟΣ 

ΜΙΧ. ΠΑΠΑΚΩΝΣΤΑΝΤΙΝΟΥ 
-♦- 

Αριθ. Δίγ/οικ. 26232 (6) 

Επανακαθορισμός συγκρότησης Διοικητικών Συμβουλίων Νοσηλευτι¬ 
κών Ιδρυμάτων Ν.Δ. 2592/1953. 

ΟΙ ΥΠΟΥΡΓΟΙ 

ι ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

I 

Έχοντας υπόψη: 

1. Τις διατάξεις του Ν.Δ. 2592/1953 (ΦΕΚ 254/1953 τ.Α’) περί 
οργανώσεως της Ιατρικής Αντιλήψεως». 

2. Τις διατάξεις του άρθρου 9 του Ν. 1397/1983 (ΦΕΚ 143/1983 
τ.Α') «Εθνικό Σύστημα Υγείας». 

3. Τις διατάξεις του άρθρου 40 Α παρ. 4 του Ν. 1884/1990 (ΦΕΚ 
81/1990 τ.Α') «Διαρρυθμίσεις στην έμμεση φορολογία και άλλες δια¬ 
τάξεις». 

4. Τις διατάξεις του άρθρου 87 παρ. 2 του Ν. 1892/1990 (ΦΕΚ 
101/1990 τ.Α’) «Για τον εκσυγχρονισμό και την ανάπτυξη και άλλες 
διατάξεις». 

5. Την αριθ. 1059/3.5.1990 (ΦΕΚ 295/3.5.1990 τ.Β’) απόφαση 
του Πρωθυπουργού «Καθορισμός αρμοδιοτήτων του Αναπληρωτή 
Υπουργού Υγείας, Πρόνοιας και Κοινωνικών Ασφαλίσεων Γεωργίου 
Σούρλα», αποφασίζουμε: 

1. Επανακαθορίζουμε τη συγκρότηση των Διοικητικών Συμβουλίων 
των Νοσηλευτικών Ιδρυμάτων Ν.Δ. 2592/1953 που προβλέπονται 
από τις παρ. 2 και 3 του άρθρου 9 του Ν. 1397/1983, ως (ακολούθως: 

α. Επταμελή Συμβούλια για τα Νοσοκομεία που έχουν μέχρι τριακό¬ 
σια κρεββάτια συγκροτούμενα από: 


(1) Ένα εκπρόσωπο των γιατρών και των άλλων επιστημόνων της 
ιατρικής υπηρεσίας του Νοσοκομείου που εκλέγεται από αυτούς και 
έναν εκπρόσωπο των υπολοίπων εργαζομένων στο Νοσοκομείο που 
εκλέγεται απ’ αυτούς. 

(2) Έναν εκπρόσωπο της Τοπικής Αυτοδιοίκησης που ορίζεται από 
την ΤΕΔΚΕ του Νομού που εδρεύει το Νοσοκομείο. 

(3) Τέσσερα πρόσωπα με γνώσεις ή εμπειρίες σε θέματα οικονομικά, 
διοίκησης και οργάνωσης, που ορίζονται από το αρμόδιο για το διορισμό 
μελών του Συμβουλίου όργανο. 

β. Εννεαμελή Συμβούλια για τα υπόλοιπα Νοσοκομεία, συγκροτού¬ 
μενα από: 

(1) Έναν εκπρόσωπο των γιατρών και των άλλων Επιστημόνων της 
ιατρικής υπηρεσίας του Νοσοκομείου που εκλέγεται από αυτούς και 
έναν εκπρόσωπο των υπολοίπων εργαζομένων στο Νοσοκομείο που 
εκλέγεται από αυτούς. 

(2) Δύο εκπροσώπους της Τοπικής Αυτοδιοίκησης που ορίζονται για 
τα Περιφερειακά και τα Ειδικά Νοσοκομεία από την ΚΕΔΚΕ και για τα 
Νομαρχιακά από την ΤΕΔΚΕ και 

(3) Πέντε πρόσωπα με γνώσεις ή εμπειρίες σε θέματα οικονομικά, 
διοίκησης και οργάνωσης, που ορίζονται από το αρμόδιο για το διορισμό 
μελών του Συμβουλίου όργανο. 

2. Κατά τα λοιπά ισχύουν οι διατάξεις του άρθρου 9 του Ν. 1397/ 
1983. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 13 Αυγούστου 1990 

ΟΙ ΥΠΟΥΡΓΟΙ · 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΑΝ. ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦ/ΣΕΟΝ 

ΜΙΛΤΙΑΔΗΣ ΕΒΕΡΤ ΓΕΩΡΓΙΟΣ ΣΟΥΡΛΑΣ 

-♦- 

Αριθ. ΥΠΠΟ/ΑΡΧ/Α1/Φ17/30620/1436 (7) 

Κήρυξη ως αρχ/κού χώρου Κρεμαστής Κοιλάδας Κοζάνης. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του ΚΝ 5351/1932 «περί Αρχαιοτήτων». 

2. Τις διατάξεις του Ν. 1558/1985 «Κυβέρνηση και Κυβερνητικά 
Όργανα». 

3. Την ομόφωνη γνωμοδότηση του Τοπικού Συμβουλίου Μνημείων 
Κεντρικής και Δυτικής Μακεδονίας, όπως διατυπώθηκε στην υπ’ αριθ. 
127/20.6.88 συνεδρία του, αποφασίζουμε: 

Κηρύσσουμε ως αρχαιολογικό χώρο τον προϊστορικό οικισμό της 
«Κρεμαστής» της Κοινότητας Κοιλάδας Κοζάνης που περιλαμβάνει τα 
αγροτεμάχια 1418 - 1420 και 1434 - 1440. Πρόκειται για χαμηλή 
τούμπα έκτασης 35 περίπου στρεμμάτων με λείψανα εγκατάστασης στη 
μέση και νεότερη νεολιθική εποχή. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 19 Ιουλίου 1990 

Ο ΥΠΟΥΡΓΟΣ 

ΤΖΑΝΝΗΣ ΤΖΑΝΝΕΤΑΚΗΣ 




Αμυγδαλιά Θυμαριά 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΥΠΠΟ/ΑΡΧ/Α1/Φ11/30618/1438 (8) 

Συμπλήρωση κηρύξεως του λόφου Παλαμάρι Σκύρου ως αρχ/κού Χώ¬ 
ρου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/1985 (ΦΕΚ 137/τ.Α·/26.7.85) 
«περί Κυβερνήσεως και Κυβερνητικών Οργάνων». 

2. Τις διατάξεις του Κ.Ν. 5351/1932 «περί Αρχαιοτήτων». 

3. Την αριθ. 14/21.11.89 Πράξη του Τοπικού Συμβουλίου Μνη¬ 
μείων Στερεάς ελλάδας, αποφασίζουμε: 

Συμπληρώνουμε την υπ’ αριθ. ΤΠΠΟ/ΑΡΧ/Α1/Φ11/59933/ 


1986/14.11.83 (ΦΕΚ 728/τ.Β'/16.12.83) και κηρύσσουμε ως αρ¬ 
χαιολογικό χώρο τη θέση του προϊστορικού οικισμού στο ακρωτήριο 
Παλαμάρι της Σύρου, εκτάσεως 10 στρεμμάτων που βρίσκεται στη Βό¬ 
ρεια πλευρά του ομώνυμου όρμου, και περιλαμβάνεται μεταξύ των συ¬ 
ντεταγμένων χ+4.800 Δυτικά, ψ+9800 Νότια, Ψ+10.100 Βόρεια 
Χ+5.100 Ανατολικά. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 19 Ιουλίου 1990 

Ο ΥΠΟΥΡΓΟΣ 

ΤΖΑΝΝΗΣ ΤΖΑΝΝΕΤΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. ΤΠΠΟ/ΑΡΧ/Α1/Φ11/19227/905 

Κήρυξη ως αρχαιολογικού χώρου Μουρτερής Κύμης. 

Ο ΥΠΟΥΡΓΟΣ ΠΟΛΙΤΙΣΜΟΥ 


(9) 


Έχοντας υπόψη: 

1. Τις διατάξεις του Ν. 1558/85 (ΦΕΚ 137/τ.Α'/26.7.85) «περί 
Κυβερνήσεως και Κυβερνητικών Οργάνων». 

2. Τις διατάξεις του Κ.Ν. 5351/1932 «περί Αρχαιοτήτων». 

3. Την υπ’ αριθ. 2/24.4.90 Πράξη του Τοπικού Συμβουλίου Μνη¬ 
μείων Στερεάς Ελλάδας, αποφασίζουμε: 1 

Κηρύσσουμε ως αρχαιολογικό χώρο τμήμα του χαμηλού όρους Τσα- 
γκου στην παραλία Μουρτερής Κύμης (τους προς τη θάλασσα ΒΑ πρό- 
ποδες του όρους), όπου έχουν εντοπισθεί σημαντικά λείψανα ΠΕ και Ελ- 
ληνιστικού οικισμού. Ο χώρος ορίζεται νότια από το αγροτικό δρόμο 
Μουρτερής παραλίας, βόρεια και δυτικά από μικρά ρέμματα και ανατο¬ 


λικά από τη θάλασσα. 

Στο φύλλο 54993 - Κύμη, 1:5000 της ΓΪΣ ο χώρος ορίζεται από 
τις παρακάτω συντεταγμένες: 


X Τ 

1 16484 20304 

2 16337 20485 

3 16595 20660 

4 16645 20590 

5 16653 20500 

6 16685 20430 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 18 Ιουλίου 1990 

Ο ΥΠΟΥΡΓΟΣ 

ΤΖΑΝΝΗΣ ΤΖΑΝΝΕΤΑΚΗΣ 



ΓΕΩΓΡΑΦΙΚΗ ΥΠΗΡΕΣΙΑ ΣΤΡΑΤΟΥ 
ΑΡΙΘΜΜ φμλου: 

ΚΑΤμαξ 1:5.000 
Ίοοίιόοιοοκ: 4 μ. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΥΠΠΟ/ΑΡΧ/Α1/Φ17/30619/1437 (10) 

Κήρυξη της θέσης «Κάστρο» Μαυροπηγής Κοζάνης ως αρχ/χού χώ¬ 
ρου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Κ.Ν. 5351/1932 «περί Αρχαιοτήτων». 

2. Τις διατάξεις του Ν. 1558/85 «Κυβέρνηση και Κυβερνητικά "όρ¬ 
γανα». 

3. Την ομόφωνη γνωμοδότηση του Τοπικού Συμβουλίου Μνημείων 
Κεντρικής και Δυτικής Μακεδονίας όπως διατυπώθηκε στην υπ’ αριθ. 


127/20.6.88 Πράξη του, αποφασίζουμε: 

Κηρύσσουμε ως αρχαιολογικό χώρο τη θέση «Κάστρο » Μαύρο - 
Πηγής Κοζάνης που περιλαμβάνει τα αγροτεμάχια 654, 655, 656, 
657 και 658 της αγροτικής περιοχής Μαυροπηγής και όπως σημειώ¬ 
νεται στο συνημμένο χάρτη. Στο χώρο αυτό βρίσκεται οικισμός κλασσι¬ 
κών και ελληνιστικών χρόνων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 19 Ιουλίου 1990 

Ο ΥΠΟΥΡΓΟΣ 

ΤΖΑΝΝΗΣ ΤΖΑΝΝΕΤΑΚΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 













